Joe Mantegna

**Joseph Anthony "Joe" Mantegna Jr.** američki je glumac, filmski producent. scenarist i režiser italijanskog porijekla. Najpoznatiji je po ulogama u komercijalno dosta uspješnim filmovima, kao što su *Tri amigosa* (1986), *Kum 3* (1990), *Zaboravi Pariz* (1995), *Nešto sasvim lično* (1996) i *Simpsoni (film)* (2007).

Bio je nominiran za *Emmy* za uloge u 3 mini serije: *Posljednji don*, *Klan iz Las Vegasa* i *Zbogom, bivši*. Bio je i izvršni producent u raznim igranim i TV-filmovima, kao što su *Corduroy* (1984), *Hoods* (1998) i *Lakeboat* (2000), koji je i režirao.

Na televiziji je glumio u serijama *Prvi ponedjeljak* i *Joan od Arkadije*, koje su bile kratkog vijeka. Od epizode *Bart the Murderer* serije *Simpsoni* iz 1991. godine Mantegna se pojavljuje u epizodnoj ulozi Debelog Tonyja, mafijaškog šefa. Glumio je i detektiva Spensera, koga je kreirao Robert B. Parker, u 3 TV-filma između 1999. i 2001. Od 2007. glumi specijalnog agenta FBI-a Davida Rossija u *CBS*-ovoj kriminalističkoj seriji *Zločinački umovi*, u kojoj je od 6. epizode 3. sezone zamijenio Mandyja Patinkina, koji je glumio Jasona Gideona.

## Lični život 
Mantegna je rođen od oca Josepha Anthonyja Mantegne Sr., koji je prodavao police osiguranja i umro od tuberkuloze, i majke Maryann (r. Novelli), koja je radila kao otpremnica u luci. Odgojen je kao katolik i pohađao je *J. Sterling Morton High School East* u Ciceru, Illinois, primajući dosta inspiracije za glumu od malog grada s puno karakterâ. Još kao mladić u Chicagu svirao je bas u bendu *The Apocryphals*. Taj bend je nastupao s drugom grupom - *The Missing Links*, a kasnije su se spojile u jednu grupu - *Chicago*. Mantegna je još uvijek vrlo blizak s originalnim članovima *Chicaga*, a održava i kontakt sa članovima svog prvog benda.

## Karijera 
Mantegna je debitirao na sceni 1969. godine u mjuziklu *Kosa*. Na Broadwayu je debitirao u predstavi *Working* (1978). Također je pomogao u pisanju nagrađivane predstave *Bleacher Burns*, koja je premijerno izvedena u *Organic Theater Company* u Chicagu, a Mantegna je bio i član njene originalne glumačke postave.

Mantegna je dobio *Tonyja* za ulogu Richarda Rome u predstavi *Glengarry Glen Ross* autora Davida Mameta. S Mametom ima dugu i uspješnu saradnju, pojavivši se u mnogo njegovih djela.

U igranom filmu debitirao je 1979. (*Medusa Challenger*). U filmu *Compromising Positions* (1985) glumio je zubara-ženskaroša po imenu Bruce Fleckstein. U njegove ostale ranije filmove spadaju *The Money Pit* (1986), *Weeds* (1987) i *Suspect* (1987).

Također je glumio u od kritike pohvaljenim filmovima *Kuća igara* (1987) i *Things Change* (1988), za koje je scenario napisao Mamet. On i njegov kolega iz *Things Change* Don Ameche dobili su nagradu za najboljeg glumca na *Venecijanskom filmskom festivalu*. Nakon toga je glumio u još jednom Mametovom filmu, hvaljenom policijskom trileru *Homicide* (1991).

Kao veoma raznovrstan glumac, Mantegna je glumio u širokom rasponu uloga: od komičnih, poput frustriranog DJ-a u filmu *Airheads* ili totalno nesposobnog otmičara u ''Baby's Day Out*, do dramskih, kao što je uloga podmuklog mafijaša Joeya Zase u *Kumu 3* ili uloga Deana Martina u *Klanu iz Las Vegasa*, za koju je bio nominiran za *Emmy*.

[mini|desno|230px|Mantegna u maju [2008.]]
Ima epizodnu ulogu u *Simpsonima'' - posuđuje glas mafijaškom šefu Anthonyju D'Amicu, poznatijem kao Debeli Tony. Mantegna insistira na tome da on posuđuje glas tom liku kad god se pojavi, bez obzira koliko malo dijaloga ima. Rekao je: *"Ako Tony kihne, ja želim biti tu."* Ipak, u jednoj epizodi (*A Fish Called Selma*) Tonyju je glas posudio Phil Hartman.

Mantegna je napravio šalu na vlastiti račun kad je bio domaćin u *Saturday Night Live* u sezoni 1990-1991 u kojem je mirno počeo svoj monolog govoreći kako nije želio da mu se stalno dodjeljuju uloge gangstera. Kad je ugledao jednog razočaranog dječaka i njegovog oca kako odlaze iz studija jer su zbog sličnosti imena greškom vjerovali da je voditelj Joe Montana (inače, poznati igrač američkog nogometa), Mantegna je počeo govoriti dječaku sniženim, kontroliranim glasom da mu je najbolje da ostane u publici iz poštovanja prema njegovom nastupu i upozorio ga da, ako obavi jedan telefonski poziv, Montana neće nastupiti u sljedećoj utakmici, implicirajući da je Mantegnina prava osobnost kao ona iz njegovih gangsterskih uloga.

26. 4. 2004. dobio je nagradu za životno djelo na *Losanđeleskom italijanskom filmskom festivalu*. 11. 8. 2007. Mantegna je potpisao ugovor po kojem će zamijeniti odlazećeg Mandyja Patinkina u *Zločinačkim umovima*.

Bio je uvodničar za glavnu temu na *Čikaškoj školi profesionalne psihologije* u junu 2008.

Od 2006. on i Gary Sinise naratori su na koncertu za *Dan sjećanja* koji se svake godine održava u Washingtonu.

29. aprila 2011. Mantegna je dobio 2438. zvijezdu na Holivudskoj stazi slavnih.

6. juna iste godine njegov rodni grad, Cicero, odao mu je priznanje postavivši počasni znak "Bulevar Joea Mantegne" na sjeveroistočnom uglu Bulevara Austin i 25. ulice, na lokaciji njegove srednje škole.

## Filmografija 
### Film
* *Medusa Challenger* (1977) ... Joe
* *Elvis* (1979) ... Joe Esposito
* *Second Thoughts* (1983) ... ađutant
* *Compromising Positions* (1985) ... Bruce Fleckstein
* *The Money Pit* (1986) ... Art Shirk
* *Off Beat* (1986) ... Pete Peterson
* *Tri amigosa* (1986) ... Harry Flugleman
* *Kritično stanje* (1987) ... Arthur Chambers
* *Kuća igara* (1987) ... Mike
* *Weeds* (1987) ... Carmine
* *Suspect* (1987) ... Charlie Stella
* *Things Change* (1988) ... Jerry
* *Čekaj do proljeća, Bandini* (1989) ... Bandini
* *Alice* (1990) ... Joe
* *Kum 3* (1990) ... Joey Zasa
* *Queens Logic* (1991) ... Al
* *Homicide* (1991) ... detektiv Bobby Gold
* *Bugsy* (1991) ... George Raft
* *Comrades of Summer* (1992) ... Sparky Smith
* *Body of Evidence* (1993) ... Robert Garrett
* *Family Prayers* (1993) ... Martin Jacobs
* *U potrazi za Bobbyjem Fischerom* (1993) ... Fred Waitzkin

* ''Baby's Day Out* (1994) ... otmičar Eddie
* *State of Emergency* (1994) ... dr. John Novelli
* *Airheads* (1994) ... Ian
* *Kapetan Nuke i Bomber Boys* (1995) ... Joey Franelli
* *For Better or Worse* (1995) ... Stone
* *Forget Paris* (1995) ... Andy
* *Above Suspicion* (1995) ... Alan Rhinehart
* *Favorite Deadly Sins* (1995) ... Frank Musso
* *Eye for an Eye* (1996) ... det. nar. Denillo
* *Nešto sasvim lično* (1996) ... Bucky Terranova
* *Underworld* (1996) ... Frank Gavilan/Frank Cassady/Richard Essex
* *Albino Alligator* (1996) ... agent G. D. Browning
* *Thinner* (1996) ... Richie Ginelli
* *Persons Unknown* (1996) ... Jim Holland
* *For Hire* (1997) ... Alan Webber
* *A Call to Remember* (1997) ... David Tobias
* *Face Down* (1997) ... Bob Signorelli
* *Airspeed* (1998) ... Raymond Stone
* *Tijelo i duša* (1998) ... Alex Dumas
* *Greška u prosuđivanju* (1998) ... Eric
* *The Wonderful Ice Cream Suit* (1998) ... Gomez
* *Jerry and Tom* (1998) ... Tom

* *Hoods'' (1998) ... Angelo 'Ange' Martinelli
* *Celebrity* (1998) ... Tony Gardella
* *Boy Meets Girl* (1998) ... *Il Magnifico*
* *Spenser: Mali poroci* (1999) ... Spenser
* *Moj mali ubica* (1999) ... Fidel Castro
* *Liberty Heights* (1999) ... Nate
* *The Runner* (1999) ... Rocco
* *Fall* (2000) ... agent Jim Danaher
* *More Dogs Than Bones* (2000) ... De Salvo
* *Thin Air* (2000) ... Spenser
* *The Trumpet of the Swan* (2001) (glas) ... Monty
* *Turbulence 3: Heavy Metal* (2001) ... Frank Garner
* *Laguna* (2001) ... Nicola Pianon
* *Walking Shadow* (2001) ... Spenser
* *Off Key* (2001)  ... Ricardo Palacios
* *Žene protiv muškaraca* (2002) ... Michael
* *Mother Ghost* (2002) ... Jerry
* *Uncle Nino* (2003) ... Robert Micelli
* *This Old Cub* (2004) ... pripovjedač
* *First Flight* (2004) ... Robert Sloan
* *Stateside* (2004) ... Gil Deloach
* *Pontormo* (2004) ... Pontormo (Jacopo Carrucci)

* *A Very Married Christmas* (2004) ... Frank Griffin
* *Edmond* (2005) ... čovjek
* *Nine Lives* (2005) ... Richard
* *The Kid & I* (2005) ... Davis Roman
* *Club Soda* (2006) ... Mike
* *Elvis i Anabelle* (2007) ... Charlie
* *Naked Fear* (2007) ... Tom Benike
* *Cougar Club* (2007) ... gdin Stack
* *The Simpsons Movie* (2007) (glas) ... Debeli Tony
* *Hank i Mike* (2008) ... gdin Pan
* *West of Brooklyn* (2008) ... Gaetano D'Amico
* *Witless Protection* (2008) ...  dr. Rondog 'Doc' Savage
* *Justice League: The New Frontier* (2008) (glas) ... Crooner
* *The Last Hit Man* (2008) ... Harry Tremayne
* *Redbelt* (2008) ... Jerry Weiss
* *Childless* (2008) ... Richard
* *Moje samoubistvo* (2009) ... indijski psihijatar
* *The Assistants* (2009) ... Gary Greene
* *The House that Jack Built* (2009) ... Jack Jr.
* *Lonely Street* (2009) ... Jerry Finkelman
* ''Valentine's Day* (2010)... čovjek koji vozi auto
* *Cars 2* (2011) ... Grem

### Televizija 
* *Zona sumraka* (1961) ... Harry u epizodi "The Shelter"
* *Soap* (1980–1981) ... Juan One
* *Simon & Simon'' (1982) ... Henry u epizodi "Emeralds Are Not a Girl's Best Friend (2)"
* *Saturday Night Live* (1991) ... Bill Swerski u originalnom skeču ''Bill Swerski's Superfans* 
* *Simpsoni* (1991–danas) ... Debeli Tony (glas)
* *The Water Engine* (1992) ... Lawrence Oberman
* *The Comrades of Summer* (1992) ... Sparky Smith
* *Gun Stories* (2010-) ... Joe Mantegna

* *Duckman* (1997) ... glas Rubea Richtera
* *Posljednji don* (1997) ... Pippi De Lena
* *Rugrats* (1997) ... glas Jacka Montella u epizodi "Looking for Jack"
* *Klan iz Las Vegasa* (1998) ... Dean Martin
* *First Monday* (2002) ... sudija Vrhovnog suda SAD-a Joseph Novelli
* *Joan od Arkadije* (2003–2005) ... Will Girardi
* *The Starter Wife* (2007) ... Lou Manahan
* *Zločinački umovi* (2007–danas) ... David Rossi

## Reference 
## Vanjski linkovi 
* Joe Mantegna na *MySpaceu*
* Joe Mantegna na *Twitteru*
* Joe Mantegna na *imdb.com*
* Joe Mantegna na *TV.com* 
* Joe Mantegna na *TVGuideu*
* Joe Mantegna na *Internet Broadway Databaseu''

Kategorija:Rođeni 1947.
Kategorija:Američki glumci
Kategorija:Američki filmski producenti
Kategorija:Američki režiseri
Kategorija:Amerikanci porijeklom iz Italije
Kategorija:Biografije, Chicago
Kategorija:Živi ljudi